Gujarat Sahitya Akademi

Gujarat Sahitya Akademi () edo Gujarateko Sahitya Akademia 1981ean sortutako erakundea da, Indiako Gujarat estatuan mintzatzen diren hizkuntzen eta haien literaturaren garapenari eskainia. Hizkuntza horietako bat gujaratera da, estatuko hizkuntza ofiziala; besteak hindia, sanskritoa, kutchiera, sindhia eta urdua dira. 2022tik aurrera, Bhagyesh Jha poeta da erakundearen presidentea.

 Historia 
Akademia 1981eko irailaren 24an sortu zuen Gujarateko Gobernuak. 1982ko ekainaren 17an inauguratu zen, presidente bat, presidenteorde bat eta beste kide batzuk izendatuta.

 Helburuak 
Akademiaren helburuak honako hauek dira:

 Gujarateko erakundeak eta idazleak bultzatzea, gujaratera, sanskritoa eta beste hizkuntza modernoen garapena sustatzeko;
 gujaraterazko folklorearen ikerketa sustatzea;
 literatura lanak biltzea eta argitaratzea;
 liburutegia mantentzea;
 literatura elkarteei laguntzea;
 literatura mota desberdinen kritikak argitaratzea;
 idazle ospetsuen urtebetetze ospakizunak antolatzea;
 literatura sariak banatzea;
 literatura ikasleei dirulaguntzak eskaintzea;
 Gujaraten bizi diren idazle zaharrei, desgaituei eta behartsuei laguntzea;
 urtero Sahitya Gaurav Puraskar saria egile finko bati eta Yuva Gaurav Puraskar saria egile gazte bati ematea.
 2016az geroztik, Akademik Sahityaratna saria eman die Gujarateko egileei literaturari egindako ekarpen esanguratsuagatik, eta Ramanlal Nilkanth Hasya Paritoshik saria Gujaratekoumorezko literaturan egindako ekarpen esanguratsuagatik.

 Egitura 
Gujarat Sahitya Akademik beste bost akademia gainbegiratzen ditu. Honako hauek hira: Hindi Sahitya Academy hindirako, Sanskrit Sahitya Academy sanskritorako, Kutchi Sahitya Academy kutchierarako, Sindhi Sahitya Academy sindhirako eta Urdu Sahitya Academy urdurako. Erregistratzailea bost akademien administrazio-burua da. Hiru batzorde iraunkor daude, bakoitzak hamarna kide dituelarik, bost kide ofizial barne, herri-literaturarako, sanskrito hizkuntza eta literaturarako eta Indiako beste hizkuntza modernoetarako.

 Presidenteak 

 1982-1984: Mohammad Mankad
 1984: Kulinchandra Yagnik
 1984-1986: Bhupat Vadodaria
 1986-1987: Ramanlal Joshi
 1987-1988: Hasmukh Patel
 1988-1989: Arvind Sanghavi
 1989-1990: Hasmukh Patel
 1990-1991: Karsandas Soneri
 1991-1998: Manubhai Pancholi
 1998-2003: Bholabhai Patel
 2015-2017: Bhagyesh Jha
 2017-2022: Vishnu Pandya
 2022-gaur egun: Bhagyesh Jha

2003tik 2015era, Akademiak ez zuen presidenterik izan, gobernuak ez baitzuen hauteskunderik egin.

 Erregistratzaileak 

 1982-1996: Hasu Yajnik
 1997-1998: Dankesh Oza
 1998-2000: Dalpat Padhiyar
 2000-2003: K. M. Pandya
 2003-2005: V. V. Pandit
 2008-?: Kirit Doodhat
 2009-2014: Harshad Trivedi
 2014-2015: Chetan Shukla
 2015-2017: Manoj Oza
 2017-2020: Ajaysinh Chauhan
 2020-2021: Himmat Bhalodiya
 2021-gaur egun: Jayendrasinh Jadav

 Erreferentziak 

 Kanpo estekak 

Kategoria:Indiako erakundeak
Kategoria:Gujaratera
Kategoria:Hizkuntza araugileak
Kategoria:Gujarateko kultura